**Felhívás – fogyatékossággal és autizmussal élőknek**

Az Autisták Országos Szövetsége az országos érdekvédelmi társszervezetekkel együttműködve Intézkedési Tervet készített annak érdekében, hogy a fogyatékosok és az autista személyek, családjai ne maradjanak kiszolgáltatott helyzetben a koronavírus járvány idején.

Önkormányzatunk az Önök együttműködését kéri ezen intézkedési terv kapcsán arra, hogy rendelkezzünk adatokkal a fogyatékossággal és autizmussal élő családokról.

**Fogyatékos személy törvényi meghatározása:**az a személy, aki tartósan vagy véglegesen olyan érzékszervi, kommunikációs, fizikai, értelmi, pszichoszociális károsodással - illetve ezek bármilyen halmozódásával - él, amely a környezeti, társadalmi és egyéb jelentős akadályokkal kölcsönhatásban a hatékony és másokkal egyenlő társadalmi részvételt korlátozza vagy gátolja.

***Kérjük Önöket, hogy amennyiben érintettek ebben az adatszolgáltatásban, akkor az alábbi telefonszámon vagy e-mailben jelezhetik kapcsolatfelvétel céljából adataikat, hogy ezzel is segítségükre lehessünk ebben a járványügyi helyzetben.***

***Vagy a kitöltött adatlapot - az alábbi elérhetőségek valamelyikén - részünkre visszajuttatni szíveskedjen:***

***E-mailen keresztül: szocialis@repcelak.hu
Postai úton:
Répcelaki Közös Önkormányzati Hivatal 9653 Répcelak, Bartók Béla utca 38.
Adatlap megtalálható:*** [***www.repcelak.hu***](http://www.repcelak.hu) ***oldalon a kiemelt hírek között. K***

***Kérjük azokat is, akik tudomással bírnak otthonukban élő, segítségre szoruló fogyatékos személyről, jelezzék a megadott telefonszámon, vagy e-mail címen.***

Koordinátor: Finta Brigitta szociális ügyintéző

Telefonszám: 06-95/370-10/3 mellék

E-mail cím: szocialis@repcelak.hu

**Akadálymentesített kommunikációs és segítő/támogató tartalmak megtalálhatóak az alábbi linken:** [**www.aosz.hu/koronavirus/**](http://www.aosz.hu/koronavirus/)

Az Emberi Erőforrások Minisztériumának **Intézkedési Tervét** az alábbi linkre kattintva tekinthetik meg: <http://aosz.hu/intezkedesi-tervet-irt-ala-prof-dr-kasler-miklos-a-csaladban-elo-fogyatekos-tarsaink-vedelme-erdekeben/>

**Kórházi kiskönyv** autizmussal élő személyek részéreaz alábbi linken érhető el**:** [**http://aosz.hu/koronavirus/korhazi-kiskonyv/**](http://aosz.hu/koronavirus/korhazi-kiskonyv/)

**A fogyatékkal élők érdekvédelmi szervezetei:** [**https://koronavirus.gov.hu/cikkek/egyuttmukodes-fogyatekkal-elok-erdekvedelmi-szervezeteivel**](https://koronavirus.gov.hu/cikkek/egyuttmukodes-fogyatekkal-elok-erdekvedelmi-szervezeteivel)

Köszönjük együttműködésüket!

 Répcelak Város Önkormányzata



Tájékoztatás a fogyatékkal élő személyek veszélyhelyzetben történő támogatásával kapcsolatos adatkezelésről

Tájékoztatjuk, hogy a határokon át rohamosan terjedő koronavírussal (Covid-19) összefüggő egészségügyi krízis kapcsán, az Emberi Erőforrások Minisztériumának 2020. március 25. napján kelt intézkedési terve a helyi Önkormányzatok feladatául jelölte ki azt, hogy az önkormányzat területén élő fogyatékkal élő személyek számát, állapotukat és megfelelő infokommunikációs eszközzel való rendelkezésük tényét felmérje. A fogyatékkal élő személyekről való gondoskodásban, ellátásában- bevásárlás, gyógyszerkiváltás, ügyintézés, egyéb- a járványügyi veszélyhelyzet idején segítség is kérhető, melyre való igény felmérését szintén az adatkezelő feladatául tűzte ki a fentnevezett intézkedési terv.

Az Önkormányzat a felmérési feladatok végrehajtásába bevonta a Répcelaki Közös Önkormányzati Hivatalt, mint közös adatkezelőt.

A fenti felmérések elvégzésének – és a támogatásokkal kapcsolatos feladatok, intézkedések – végrehajtása érdekében az érintettek személyes adatait önkéntes hozzájárulásuk alapján kezeljük.

A kezelt adatok köre:

Fogyatékkal élő érintett személy:

* **neve,**
* **lakcíme,**
* **telefonszáma, e-mail címe,**
* **állapotra vonatkozó különleges (egészségügyi) adat,**
* **ellátásról jelenleg gondoskodó személy neve, elérhetőségi adatai (lakcím, telefonszám, e-mail cím).**

Bejelentő érintett személy (amennyiben nem egyezik meg a fogyatékkal élő személlyel):

* **neve,**
* **elérhetőségi adatai (lakcím, telefonszám, e-mail cím).**

Az adatkezelés az információs önrendelkezési jogról és az információszabadságról szóló 2011. évi CXII. törvény 5.§ b), illetve a GDPR 6. cikk 1. a) pontjában előírtak szerint önkéntes hozzájáruláson alapján alapul.

A fenti adatokat a Belügyminisztériumnak és az Emberi Erőforrások Minisztériumának továbbítjuk.

A segítségre szoruló fogyatékkal élők nevét és lakcímét az Adatkezelő a feladatok ellátásának céljából továbbítja a **Répcelaki Bölcsőde és Idősek Klubja** (székhely: 9653 Répcelak, József A. u. 20/A), mint adatfeldolgozók részére.

Az adatokat – eltérő jogszabályi rendelkezés hiányában – a hozzájárulás visszavonásáig kezeljük, a hozzájárulás visszavonásának esetén az adatokat haladéktalanul töröljük.

Az adatkezeléssel, valamint az ahhoz fűződő jogaival kapcsolatban bármikor kérhet tájékoztatást, valamint a hozzájárulását bármikor visszavonhatja a közös adatkezelők alábbi elérhetőségeire küldött megkeresésessel.

|  |  |
| --- | --- |
| Közös adatkezelők neve: | Répcelak Város ÖnkormányzataRépcelaki Közös Önkormányzati Hivatal |
| Postai címe: | 9653 Répcelak, Bartók B. u. 38. |
| Email címe: | onkormanyzat@repcenet.hu |
| Telefonszáma: | +36 95/ 370-101 |

Személyes adatai védelméhez fűződő jogai megsértése esetén további jogorvoslati lehetőségért a Nemzeti Adatvédelmi és Információszabadság Hatósághoz (NAIH) fordulhat, alábbi elérhetőségein:

|  |  |
| --- | --- |
| Hivatalos név: | Nemzeti Adatvédelmi és Információszabadság Hatóság |
| Postai cím:  | 1125 Budapest, Szilágyi Erzsébet fasor 22/c. |
| Telefonszám: |  +3613911400  |
| Email:  | ugyfelszolgalat@naih.hu |
| Weboldal: | [www.naih.hu](http://www.naih.hu/) |